Publication: Magyar Közlöny
Issue: MK-2003-131 (Year: 2003, Number: 131)
Era: 1990-2004
Section: az 1992. évi II. törvény szerinti részarány-földtulajdonosra,
Paragraph Index: 2880

49. § (1) Az önadózás útján megállapított vagy megállapítani elmulasztott adót, adóalapot — az illeték kivételével — és a költségvetési támogatást az adózó helyesbítheti. Ha az adózó az adóhatóság ellenõrzésének megkezdését megelõzõen feltárja, hogy az adóalapját, az adót, a költségvetési támogatást nem a jogszabálynak megfelelõen állapította meg, vagy bevallása számítási hiba vagy más elírás miatt az adó, költségvetési támogatás alapja, összege tekintetében hibás, bevallását önellenõrzéssel módosíthatja. Nem minõsül önellenõrzésnek, ha az adózó bevallását késedelmesen nyújtja be, és késedelmét nem igazolja, vagy igazolási kérelmét az adóhatóság elutasítja. Nincs helye önellenõrzésnek, ha az adózó a törvényben megengedett választási lehetõséggel jogszerûen élt, és ezt az önellenõrzéssel változtatná meg. Az adózó az adókedvezményt utólag önellenõrzéssel érvényesítheti, illetõleg veheti igénybe.

Source: https://magyarkozlony.hu/hivatalos-lapok/a86687cc6ee31b0ae3a37b23a93a414174bf8b99/dokumentumok/eee3e3638595b4a5f47511af8448c375dccf5f56/letoltes